**Utvalg: Råd for eldre og mennesker med nedsatt funksjonsevne**

**Møtested: Nesbyen kommune, Veslesalen**

**Dato: 03.12.2024**

**Tidspunkt: 09.00 – 11.00**

**Til stede:**

**Navn Funksjon Medl. Varamedlem for**

**Syver Espeseth**

**Aasta Teigen**

**Mona G. Garborg**

**Margit Halvorsen**

**Per Arne Stupa**

**Arild Sjong Hans Tørrisplass**

**Ingen vara møtte Anne Lise Breie**

**Følgende fra administrasjon møtte**

**Navn Stilling**

**Anne Kari Eriksen Ordfører**

**Wenke Rødningen Sekretær**

**Merknad i møte**

**Orienteringer:**

Vanskelig å få tak i sakene fra forskjellige utvalg, og saker som er innenfor begge områder både eldre og funksjonshemmede. Det vises til diskusjon med ordfører og kommunedirektøren i møte 23/1/24 RS4.

Endringer i løpet av året viser at vi er på riktig vei.

Sekretær orienterte om fravær fra «Rådet» i 2025 og om stedfortreder som sekretær. Det vil bli Maylinn Espegard.

Nesbyen, 09.12.24

Syver Espeseth

**Saksliste**

**Utvalgs-**

**Saksnr. Tittel**

**Godkjenning av saksliste: Godkjent.**

**Sak: 7/24 Årsbudsjett.**

«Rådet» er opptatt av at behandlingsbassenget opprettholder drift i årene fremover.

Vi ser at dette ikke er satt opp i budsjettet. Ordfører opplyste om at det var lagt inn verbal punkter i formannskap til budsjettet ang. behandlingsbassenget.

**Forslag til verbalpunkt om behandlingsbassenget:** Kommunestyret ber administrasjonen om å se nærmere på konkrete muligheter for videre drift av varmtvannsbassenget på Elverhøy. Utredningen skal fokusere på følgende tiltak:

1. **Samarbeid med nabokommuner:** Vurdere potensialet for et forpliktende samarbeid om driftstilskudd eller kjøp av tjenester. Vi ber om at det sendes en formell henvendelse med forespørsel om de ønsker å inngå et forpliktende samarbeid om driftstilskudd eller kjøp av tjenester. Vi ber også om at kommunedirektør løfter dette opp i KRU og at ordfører tar dette med seg inn i Regionrådet.

2. **Ressursjustering:** Evaluere videre muligheter for effektivisering og reduksjon i driftskostnader.

3. **Prisjustering:** Vurdere effekten av prisøkninger for å øke inntektene. Inntil utredningen er gjennomført og tiltak er vurdert, opprettholdes beslutningen om stengning av bassenget.

Eventuelle beslutninger om gjenåpning eller videre drift vurderes fortløpende.

**«Rådet» ga følgende høringsinnspill til Årsbudsjettet og Handlingsplan 2025 - 2028**

Nesbyen Kommune

Høringsinnspill vedrørende Budsjett 2025 og Handlingsplan 2025 – 2028

I våre tidligere møter har kommunedirektøren og ordfører gitt oss omfattende orientering om kommunens økonomiske situasjon og utfordringer i forbindelse med å rette opp en betydelig ubalanse.

I de samtaler vi har hatt rundt dette har vi møtt stor forståelse når vi fra Rådets side har argumentert for viktigheten av å skjerme de svakeste i kommunen så langt som mulig.

Vi hadde ett ekstra drøftingsmøte med kommunedirektøren 3.oktober 2024 for orientering og gjennomgang av vilkårene for stenging av behandlingsbassenget på Elverhøy og planer for endringer på Halandvegen.

I dette møte deltok representanter for LHL og Revmatikerforeningen.

Etter dette møte har ovennevnte foreninger lagt ned et betydelig arbeide for å dokumentere behovet for behandlingsbassenget og konsekvensene av nedlegging.

**Rådet for eldre og mennesker med nedsatt funksjonsevne ber om att arbeidde med å finne en løsning som gjør det mulig å gjenåpne behandlingsbassenget så raskt som mulig, får høyeste prioritet.**

Vedrørende Halandvegen viser vi til referat fra ovennevnte drøftingsmøte 3. oktober 2024.

Med utgangspunkt i dagens økonomiske situasjon ser rådet positivt på at det er avsatt midler til en mindre utbedring av lokalene, men ønsker allikevel å tydeliggjøre behovet for utbedring/alternative omsorgsboliger og tilpassede tjenester,

Nesbyen, 03.12.2024

Råd for eldre og mennesker med nedsatt funksjonsevne

Syver Espeseth

Leder

**Sak 8/24 Referat fra drøftingsmøte med kommunedirektør 03.10.24**

Referatet var vedlagt innkallingen. Ikke mer kommentert bortsett fra det som er nevnt i sak 7/24 angående behandlingsbasseng og oppholdsrom for beboere i Halandvegen.

**Sak 9/24 Hva skal vi prioritere neste år?**

* Rådet kan ta initiativ til møte med utbyggere i Nesbyen ang universell utforming.
* Sentrumsnære boliger
* Eldredagen 1. oktober, evt samarbeid med pensjonistforeningen. Søke midler fra Den kulturelle spaserstokken.
* Digitalt utenforskap
* Ordfører la fram et forslag om at «Rådet» må bli delaktig i turområder både i fjellet og i nærheten av sentrum. Det er planer om å lage turstier på flomvollen. Det kan bli et fint turområde for på og rundt flomvollen, kanskje med bålplasser og gapahuker. «Rådet skal bli involvert i disse planene»   
  «Rådet» skal også bli involvert i planer om sti- og løypeplan på fjellet.   
  Transportløsninger i Nesbyen er det også behov for om det blir tilrettelagt for ferdsel i fjellet for alle.